CELEX: 32017R1533
Language: mt
Date: 2017-09-08 00:00:00
Title: Regolament Delegat tal-Kummissjoni (UE) 2017/1533 tat-8 ta' Settembru 2017 li jemenda r-Regolament Delegat (UE) 2017/1165 fir-rigward tal-miżuri temporanji eċċezzjonali ta' appoġġ għall-produtturi tal-ħawħ u tan-nuċiprisk fil-Greċja, fi Spanja u fl-Italja

9.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 233/1
            
         REGOLAMENT DELEGAT TAL-KUMMISSJONI (UE) 2017/1533
   tat-8 ta' Settembru 2017
   li jemenda r-Regolament Delegat (UE) 2017/1165 fir-rigward tal-miżuri temporanji eċċezzjonali ta' appoġġ għall-produtturi tal-ħawħ u tan-nuċiprisk fil-Greċja, fi Spanja u fl-Italja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 219(1) flimkien mal-Artikolu 228 tiegħu,
   Billi:
   
               (1)
            
            
               Mit-3 sat-8 ta' Awwissu 2017, xi Stati Membri u partijiet ikkonċernati infurmaw lill-Kommissjoni dwar disturb serju fis-suq fis-settur tal-ħawħ u tan-nuċiprisk, minħabba livell għoli ta' produzzjoni u ta' ħażniet, speċjalment fil-Greċja, fi Spanja u fl-Italja. Il-ħażniet tal-ħawħ u tan-nuċiprisk fi Spanja jammontaw għal 87 000 tunnellata, filwaqt li 50 % tal-ħawħ kienu għadhom ma nħasdux fil-bidu ta' Awwissu. Il-ħażniet tal-ħawħ u tan-nuċiprisk fl-Italja jammontaw għal 130 000 tunnellata, filwaqt li 30 % tal-prodotti għad iridu jinħasdu.
            
         
               (2)
            
            
               Mill-projbizzjoni Russa fuq l-importazzjonijiet tal-frott u l-ħxejjex mill-Unjoni fl-2014 'l hawn, il-produtturi ppruvaw isibu swieq alternattivi għall-esportazzjoni. Madankollu, l-esportazzjonijiet lejn il-Belarussja, li bħalissa hija l-ewwel destinazzjoni ta' esportazzjoni għall-ħawħ u għan-nuċiprisk waqt il-perjodu tal-ħsad, naqsu b'25 % mill-2015 'l hawn. L-esportazzjoni ntlaqtet saħansitra aktar mill-1 ta' Lulju 2017 wara l-introduzzjoni ta' miżuri sanitarji u fitosanitarji minn pajjiżi li huma membri tal-Unjoni Ekonomika Ewrasjatika, b'mod partikolari l-Belarussja. Barra minn hekk, l-esportazzjoni lejn pajjiżi terzi hija diffiċli b'mod ġenerali minħabba li l-prodotti jitħassru malajr.
            
         
               (3)
            
            
               Il-kombinament ta' dawn iċ-ċirkostanzi jħalli impatt fuq il-prezzijiet. Skont id-dejta disponibbli, is-sitwazzjoni tas-suq u b'mod partikolari l-prezzijiet huma simili ħafna għal dawk fl-2014 meta r-Russja introduċiet l-embargo.
            
         
               (4)
            
            
               Spanja u l-Italja kkonfermaw li l-organizzazzjonijiet tal-produtturi diġà implimentaw il-miżuri tal-prevenzjoni u tal-ġestjoni tal-kriżijiet skont il-programmi operazzjonali tagħhom u użaw il-miżuri temporanji eċċezzjonali ta' appoġġ previsti fir-Regolament Delegat tal-Kummissjoni (UE) 2017/1165 (2). Għalhekk, ma hemmx aktar marġni ta' manuvra biex jiġu rtirati kwantitajiet ulterjuri mis-suq skont l-iskemi attwali.
            
         
               (5)
            
            
               Iċ-ċirkostanzi attwali qed jiddisturbaw is-suq b'mod sinifikanti fis-settur tal-ħawħ u tan-nuċiprisk u dik is-sitwazzjoni, jew l-effetti tagħha fuq is-suq x'aktarx li jkomplu jew jiddeterjoraw, filwaqt li l-miżuri tal-prevenzjoni u tal-ġestjoni tal-kriżijiet disponibbli skont ir-Regolament (UE) Nru 1308/2013 jidhru li mhumiex suffiċjenti.
            
         
               (6)
            
            
               Għalkemm din id-disturbazzjoni tas-suq hija marbuta biss b'mod indirett mal-embargo Russu, huwa xieraq, għal raġunijiet prattiċi u fl-interess tas-simplifikazzjoni, li tintuża s-sistema eżistenti stabbilita fir-Regolament Delegat (UE) 2017/1165.
            
         
               (7)
            
            
               Sabiex ikun hemm impatt suffiċjenti fl-istabbilizzazzjoni tas-suq, il-kwantitajiet previsti fir-Regolament Delegat (UE) 2017/1165 għall-ħawħ u għan-nuċiprisk għandhom jiġu triplikati għal produtturi fil-Greċja, fi Spanja u fl-Italja.
            
         
               (8)
            
            
               Għaldaqstant jenħtieġ li r-Regolament Delegat (UE) 2017/1165 jiġi emendat skont dan,
            
         
               (9)
            
            
               Sabiex ikun hemm impatt immedjat fuq is-suq u biex il-prezzijiet ikomplu jistabbilizzaw ruħhom matul l-istaġun ewlieni tal-ħsad, dan ir-Regolament għandu japplika b'mod retroattiv mid-data meta s-sitwazzjoni ġiet formalment u fattwalment ikkomunikata lill-Kummissjoni, jiġifieri fit-3 ta' Awwissu 2017.
            
         ADOTTAT DAN IR-REGOLAMENT:
   Artikolu 1
   Emenda tar-Regolament Delegat (UE) 2017/1165
   L-Anness I tar-Regolament Delegat (UE) 2017/1165 jinbidel bit-test stipulat fl-Anness ta' dan ir-Regolament.
   Artikolu 2
   Dħul fis-seħħ u applikazzjoni
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mit-3 ta' Awwissu 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Settembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament Delegat tal-Kummissjoni (UE) 2017/1165 tal-20 ta' April 2017 li jistabbilixxi miżuri temporanji eċċezzjonali ta' appoġġ għall-produtturi ta' ċertu frott (ĠU L 170, 1.7.2017, p. 31).
   
      ANNESS
      “
            ANNESS I
            
               Kwantitajiet massimi ta' prodotti allokati għal kull Stat Membru kif imsemmi fl-Artikolu 2(1)
            
            
                        (tunnellati)
                     
                  
                        Stat Membru
                     
                     
                        Tuffieħ u lanġas
                     
                     
                        Għanbaqar
                     
                     
                        Larinġ, klementin, mandolin u lumi
                     
                     
                        Ħawħ u nuċiprisk
                     
                  
                        Il-Belġju
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Il-Ġermanja
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Il-Ġreċja
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Spanja
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Franza
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Il-Kroazja
                     
                     
                        510
                     
                     
                         
                     
                     
                        850
                     
                     
                         
                     
                  
                        L-Italja
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Ċipru
                     
                     
                         
                     
                     
                         
                     
                     
                        3 060 
                     
                     
                         
                     
                  
                        In-Netherlands
                     
                     
                        5 865 
                     
                     
                         
                     
                     
                         
                     
                     
                         
                     
                  
                        L-Awstrija
                     
                     
                        510
                     
                     
                         
                     
                     
                         
                     
                     
                         
                     
                  
                        Il-Polonja
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Il-Portugall
                     
                     
                        935
                     
                     
                         
                     
                     
                         
                     
                     
                         
                     
                  ”